title: Bhatara Kala Ngaruruh Tetadahan
text: Rikanjekan Sang Sudha melaib, ring margi kapanggih raris wang angwangun karya atiwa-tiwa, ada anak Ngaben: Irika mengkeb ring tugelan tiyingé. Keaksi olih Bhatara Kala tukang wadahé ngerancang wadah tur kodina. Sang Sudha mengkeb di song tiyingé. Sané mangkin kacaritayang Ida Bhatara Kala ngambil tugelan tiyingé ané pagelilik, teka ditu Sang Sudha mengkeb, mara dakepa, makadadua bolong tiyingé. Maan galah melaib Sang Sudha malih. Beh, keliwat duka Ida Bhatara Kala tur mastu tukangé apang bingung, sangkalaé uli jani tukangé tusing dadi numanang tiying mabolong maka duang aneh. Yan ada tiying mabolong maka duang aneh, apang encaké. Yan sing keto apang enu bukuné aneh.